Gaaga Akayeri Azitariga

Gaaga Akayeri Azitariga ze’ele la zɔkɔ Booŋo n boi Bɔlega so’olum la puan. Ba yuum dɔgɛ e la 11th February, 1953 yuunɛ la puan. Gaaga de la Gaana nɛra dee kelum dɛna gomena nalɛgera. A yuum ze’ele bo la Booŋo tiga duma dɛna ba kuka zuo daana kiŋɛ Gaana palimɛti ta tuna bii biŋɛra wara bɔ’ɔra ba ze’ele Gaana saazuo bɔba ti ba wi’ira ti ‘Upper East Region of Ghana’ la.

A Posega Vom Yɛla la a Sukuu Kinɛ

Ba yuum dɔgɛ Gaaga Akayeri Azitariga la 11th February, 1953 yuunɛ la puan n boi Zɔkɔ Kaŋa n boi Booŋo Bɔlega So’olum la puan.
Gaaga yuum kiŋɛ la ‘Navrongo Secondary School’ ta ba’asɛ dee tukɛ ‘Bagabaga Training College’ ta zamesɛ nyaa to’e a pa’ala gɔŋɔ la ti ba wi’ira ti ‘Teacher’s Training Certificate’ la. A yuum ka takɛ bilam ma’an dee a yuum le tukɛ kiŋɛ la zi’a ti ba wi’ira ti ‘St A ndrews College of Agriculture’ ta zamesɛ le to’e ‘Diploma in Agriculture’ A yuum kelum to’e la ‘Bachelor of Education (B.C.D) wɔ’ɔrɛ n boi Agriculture Education puan bɔna ‘University of Education Winneba (UEW).https://www.maltaabacb.com/details_staff.cfm?dept_id=1&staff_id=14&role_id=14&corpnews_catid=3&corpnews_scatid=26

Gɔmena Nalɛgerɛ

Gaaga Akayari Azitariga n de wia daana ti a ze’ele Ama’asumtia paati la na’arɛ kiŋɛ Gaana palemɛti n boi 1992 Gaana za’an votiŋo la puan ta ze’ele bo Booŋo za’an waabi n boi Bɔlega so’olum la puan Gaana wa. Gaaga Azitariga yuum tum la yuuma anaasi bo Booŋo duma deti Boosi yuum ta tee kuka nyaa bo Simon Alangde Asabo n bo Ama’asumtia paati la nɔɔ puan. Asabo Simon yuum nyɛ la nɛreba kanlɛ n de 22,695 sɛba za’an n votum la puan ti la dɛna 59.80% bɔna 1996 Gaana za’an votiŋo la puan. Asabo Simon la nɛresɛba n yuum lagum kɛlegum votiŋo la puan de la, John Adabongo Atanga le Emmanuel Akobire Adosenaba. John Adabongo Atanga yuum nyɛ la nɛreba 4,409 votiŋo la puan ti la dɛna 11.60% deti Emmanuel Akobire Adosenaba mɛ yuum nyɛ nɛreba 2,676 votiŋo la puan ti la dɛna 7.10%.

A Tuuma

Gaaga Akayari Azitariga de la pa’ala a vom puan le Gaana wara biŋera bɔna Gaana palimɛti la puan bɔ’ɔra Booŋo duma n boi Bɔlega so’olum Gaana wa.

A Ma’a Vom Yɛla

Gaaga Akayari Azitariga kini la Faara yire pu’usera Ana’awinɛ.

Viisegɔ Sɔa